Flumen Mackenzie
Vide etiam paginam discretivam: Mackenzie. Flumen Mackenzie est flumen in Territoriis septentrio-occidentalibus Canadae. Νomen Alexandri Mackenzie exploratoris Scotici cepit, qui anno 1789 ripas fluminis a meridie ad septentrionem investigavit. E Lacu servorum maiore prope Castellum Providentiae (Fort Providence) initium cepit. Circiter 1738 chiliometra patet et in Mare Beaufort Oceani Arctici effunditur. Per silvam borealem desertam et tundram aquas fert. Lacus Ursini magni aquas Flumen Ursinum maius in Mackenzie flumen affert; alii tributarii Liard, Flumen Rubrum Arcticum (Arctic Red River), Athabasca sunt.